stanford-oval/wikipedia huggingface dataset:
חסילון הנהרות האפריקאי
תזונה ומחזור חיים > תזונה

סרטן הנהרות הוא אוכל-כול, ורוב תזונתו מורכבת מצמחים, אצות, פלנקטון וחסרי חוליות. בנוסף לכך הם אוכלי נבלות, ומעדיפים תזונה משאריות של בעלי חיים, אך גם נצפו אוכלים ראשנים ודגים.
חקלאות

סרטן הנהרות האפריקאי מתאים מאוד לגידול חקלאי כמקור מזון, מכיוון שהוא יכול להתקיים בסביבות שונות, ומפני שהוא אוכל-כול. אך עדיין אין גידול מסיבי של סרטנים, מכיוון שעדיין לא ידועים התנאים המדויקים של מליחות המים הנחוצה כדי שהנקבה תוכל להשריץ ביצים.
מלחמה נגד בילהרציה

הפרטים הגדולים של סרטן הנהרות אוכלים חלזונות של מי מתוקים, כולל החלזונות אשר משמשים כפונדקאים לתולעת הפרזיטית עלקת הבילהרציה אשר יכולה לחדור לגוף האדם ולגרום למחלת הבילהרציה. בנהר סנגל נבנה סכר במרחק 50 קילומטר משפך הנהר וחסם את הגישה של סרטנים אל המים המלוחים של שפך הנהר. כתוצאה מכך ירדה אוכלוסיית הסרטנים בצורה מסיבית, ומספר האנשים אשר חלו בבילהרציה עלה באופן דרסטי. ככל הנראה איבוד טורף טבעי של החלזונות גרם לעליה במספר החלזונות, ובעקבותיה לעלייה במספר עלקות הבילהרציה. אחוז האנשים אשר נדבקו בבילהציה הגיע ל-71.8% בכפרים מסוימים.
סרטנים דומים התגלו כטורפים יעילים של חלזונות בתנאי מעבדה, ולכן חשבו שגם סרטן הנהרות האפריקאי יצליח לטרוף אותם ביעילות רבה. המאמץ העיקרי הושקע בגידול סרטנים זכרים אשר יותר גדולים ולכן טורפים יותר מאשר הנקבות, ובנוסף לא יצטרכו להגר כדי להשריץ, ולכן יישארו בקרבת המקום שבו יוחזרו לטבע. הסרטנים יוכלו לשמש למאכל גם לאחר שהם יטרפו את החלזון מכיוון שעלקת הבילהרציה איננה מסוגלת לשרוד בגופו של הסרטן. להחזרת הסרטנים בנוסף לשימוש בסמים[דרושה הבהרה] וטורפים טבעים יש פוטנציאל עצום בלחימה נגד המחלה הקשה הזאת.
הערות שוליים

↑  סרטנן הנהרות האפריקאי באתר הרשימה האדומה של IUCN
↑   C.B. Powell (1983). "The Fresh and Brackish Water Shrimps of Economic Importance in the Niger Delta". The proceedings of the 2nd Annual conference of the Fisheries Society of Nigeria held on 25th - 27th January, 1982,at Calabar, Nigeria. Kainji Lake Research Institute Research Institute, New Bussa, Nigeria (PDF). University of Port Harcourt. pp. 254–285.
↑  The IUCN Red List of Threatened Species, IUCN Red List of Threatened Species The IUCN red list of threatened species
↑  Macrobrachium vollenhovenii, African river prawn : fisheries, aquaculture, www.sealifebase.ca (Herklots, 1857)
↑  Jutta Willführ-Nast, Harald Rosenthal, Paul J. Udo, Friedrich Nast, Laboratory cultivation and experimental studies of salinity effects on larval development in the African River prawn Macrobrachium vollenhovenii (Decapoda, Palaemonidae), Aquatic Living Resources 6, 1993-04-01, עמ' 115–137 doi: 10.1051/alr:1993012 Jutta Willführ-Nast; Harald Rosenthal; Paul J. Udo; Friedrich Nast (1993).
↑  Amit Savaya Alkalay, Ohad Rosen, Susanne H. Sokolow, Yacinthe P. W. Faye, Djibril S. Faye, Eliahu D. Aflalo, Nicolas Jouanard, Dina Zilberg, Elizabeth Huttinger, Amir Sagi, The Prawn Macrobrachium vollenhovenii in the Senegal River Basin: Towards Sustainable Restocking of All-Male Populations for Biological Control of Schistosomiasis, PLoS Neglected Tropical Diseases 8, 2014-08-28 doi: 10.1371/journal.pntd.0003060 Savaya Alkalay, A., Rosen, O., Sokolow, S.H., Faye, Y.P.W., Faye, D.S., Aflalo, E.D., Jouanard, N., Zilberg, D., Huttinger, A. and Sagi, A. 2014. The Prawn Macrobrachium vollenhovenii in the Senegal River Basin: Towards sustainable restocking of all-male populations for biological control of schistosomiasis.
עלקת הבילהרציה
מנירפטורומורפה

| מנירפטורומורפה |
| --- | --- |
צלורוס  עוזניית הנגב
תקופה
יורה תיכון–הווה, כ-167,000,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
קבוצה:: מנירפטורומורפה
שם מדעי
 Maniraptoromorpha

מנירפטורומורפה (שם מדעי: Maniraptoromorpha) היא קבוצה של דינוזאורים תרופודים מקבוצת הקלורוזאורים, אשר התקיימו בין היורה התיכון, לפני 167 מיליון שנה מזמננו, עד להכחדת הקרטיקון, לפני 66 מיליון שנה, אותה שרדו רק העופות. הקבוצה כוללת כמעט את כל חברי הטירנורפטורה, שאינם טירנוזאורים. על משפחת הקומפסוגנתוסיים הקטנים קיימת מחלוקת לגבי שיוכם הטקסונומי. גם על משפחת הצלורידים קיימת מחלוקת גדולה, וחלק מהחוקרים רואים בהם מינים של טירנוזאורים.
הקבוצה הוגדרה ב-2018 בידי אנדרה קאו (Andrea Cau), בתור הקבוצה האחרונה הכוללת את האורניתולסט ואת קונדור האנדים ושאר העופות. אך לא כל החוקרים רואים בה טקסון תקף.
מינים אלה היו קטנים ברובם, דו-רגליים עם נוצות לאורך גופם והיו בעלי חוטם מוארך, קצה כף רגל מעוגלת לצורך ריצה מהירה והיו בעלי חוליות צוואר מכופפות מעט. רבים מהם היו חסרי שיניים ובעלי צוואר ארוך.
מיון

משפחה צלורידים (Coeluridae)?
קבוצה Neocoelurosauria
סוג Aniksosaurus
משפחה קומפסוגנתוסיים (Compsognathidae)?
קבוצה דמויי-מנירפטורים (Maniraptoriformes)
קבוצה דמויי-אורניתומימיים (Ornithomimosauria)
קבוצה מנירפטורים (Maniraptora) - בה כלולים העופות
סמנתה פוקס

| --- | --- |

פוקס בשנת 2009
 לידה:  15 באפריל 1966 (בת 58) מייל אנד, לונדון, אנגליה
 שם לידה:  Samantha Karen Fox 
 מוקד פעילות:  הממלכה המאוחדת 
 תקופת הפעילות:  1983–1998 (קריירת דוגמנות) 1982
 מקום לימודים:  בית הספר למשחק של אנה שר, St Thomas More Catholic School 
 סוגה:  דאנס-פופ
 שפה מועדפת:  אנגלית 
 חברת תקליטים:  ג'ייב רקורדס (1982–1998) Ichiban Records ‏ (1998)
 http://www.samfox.com/
 פרופיל ב-IMDb
 
סמנתה קארן פוקס (באנגלית: Samantha Karen Fox; נולדה ב-15 באפריל 1966) היא זמרת-יוצרת ושחקנית אנגלייה. בעבר דוגמנית עירום.
ביוגרפיה

פוקס נולדה במזרח לונדון. בת בכורה לשחקנית קרול אן וילקן, פקידת קבלה וג'ון פטריק פוקס, נגר. יש לה אחות בשם ונסה, ושני אחים למחצה מנישואיו השניים של אביה. משפחה עבדה כסוחרי שוק.
פוקס החלה להתעניין במשחק מגיל מוקדם, היא הופיעה לראשונה על במת התיאטרון בגיל 3. בגיל 14, הקימה להקת פופ עם חבריה: ריצ'רד, אדוארד ובוב. בגיל 15, נרשמה לבית ספר לתיאטרון "אנה שר". בגיל 16, חתמה על חוזה הקלטות והוציאה את הסינגל הראשון שלה.

באותה שנה, אמה שלחה מספר תמונות שלה בהלבשה תחתונה למגזין לטובת תחרות דוגמנות. היא הגיעה למקום השני מתוך 20,000 מועמדות. תמונותיה משכו את תשומת ליבם של עורכי הצהובון הבריטי "סאן" והם הזמינו אותה להצטלם לעמוד השלישי הנודע של הצהובון.
הוריה אישרו לה להצטלם טופלס ותמונתה פורסמה ב-22 בפברואר 1983. היא חתמה עם העיתון חוזה דוגמנות ל-4 שנים.
ביוגרפיה > קריירה מוזיקלית

באמצע שנות ה-80, החלה בקריירה מוזיקלית, כשאביה כריסטופר פוקס מנהל את עסקיה. בשנת 1986 זכתה לפרסום בינלאומי, עם הצלחת שירה ‏"Touch Me (I Want Your Body)". השיר שהפך לאחד מהשירים המאפיינים את מוזיקת הפופ של שנות ה-80, רווי ברמיזות מיניות ועטוף במעטפת של סינטיסייזר ותופים אלקטרונים. באותה השנה הוציאה את אלבום הבכורה שלה שנשא את שם השיר המצליח שנכלל בו.
לאור הצלחתו של השיר והאלבום שליווה אותו, הוציאה עוד באותה שנה אלבום גרסאות לחלק משירי האלבום.
שנה לאחר מכן הוציאה אלבום שני שנקרא בפשטות Samantha Fox, שהצליח פחות מקודמו, אך עדיין הגיע למקום 22 ברשימת האלבומים הנמכרים לאותה שנה. גם אלבום זה, בדומה לקודמו, לווה בהוצאתו של אלבום רמיקסים.
אלבומה השלישי I Wanna Have Some Fun, שיצא בשנת 1988, הצליח אף פחות מקודמו, ורק שיר הנושא הצליח מתוכו.
בשנת 1990 ביצעה הופעת אורח בסדרת הסיטקום של רשת CBS "סמוך על צ'ארלס" בתפקיד של סמנת'ה סטיל.
את אלבומה הרביעי Just One Night, הוציאה בשנת 1991, אך הוא נכשל מסחרית. אלבומה הבא שיצא שנה לאחר מכן, הכיל אוסף מלהיטיה, והצביע על סוף דרכה המוזיקלית.
את ניסיון הקאמבק שלה ניתן למצוא באלבומה משנת 1998: 21st Century Fox, (כפרפרזה על אולפני הסרטים ההוליוודיים ועל שירם של להקת הדלתות). גם אלבום זה נכשל מסחרית, ואלבומה הבא יצא רק בשנת 2002 ונקרא Watching You Watching Me. שנה לאחר מכן הוציאה בהפקה עצמית אלבום הופעה המתעד את אחת מהופעותיה בפני קהל ביפן, לקראת סיום שנות השיא שלה, בשנת 1989.
בשנת 2004 הוציאה אלבום גרסאות שלישי, לשיריה מכל אלבומיה (כולל Touch Me עם גאנת'ר), ובשנת 2005 הוציאה לאחר 14 שנים, את אלבום האולפן האחרון שלה עד כה: Angel with an Attitude.
בשנת 2010, השתתפה בתוכנית המציאות "בואו לאכול איתי". פוקס הופיעה בישראל ב-28 ביולי 2010 בפסטיבל המחולות של כרמיאל וב-21 ביולי 2012 בתוכנית הגמר של "רוקדים עם כוכבים".
בשנת 2015 השתתפה בפרק הסיום של הסדרה "שחקן זר" אשר שודרה בשידורי קשת, ערוץ 2. באותה השנה, הקליטה את "La Isla Bonita" של מדונה.
ב-2016, השתתפה בתוכנית "האח הגדול".
ב-3 ביולי 2021 הופיעה בנשף הרוק של אביב גפן בזאפה לייב פארק בראשון לציון.
חיים אישיים

בשנת 1999, לאחר שהשתתפה כשופטת בתחרות יופי ללסביות, נפוצו שמועות על נטייתה המינית של פוקס, ונטען כי האישה שעמה התגוררה באותה עת היא יותר מאשר המנהלת האישית שלה. בפברואר 2003 פרסמה פוקס הצהרה בנוגע לחייה האישיים בה אמרה כי אינה יודעת האם עליה להגדיר עצמה כלסבית: "כל שאני יודעת הוא שאני מאוהבת במירה. אני אוהבת אותה לגמרי ורוצה לבלות את שארית חיי איתה".
לאחר פטירתה של מירה באוגוסט 2015, היא התארסה במרץ 2020 לבת זוגה לינדה אולסן וב-2022 השתיים התחתנו.
בשנת 2008, תרמה את החזייה המועדפת שלה למכירה פומבית שהכנסותיה הועברו לצדקה.
דיסקוגרפיה > אלבומי אולפן

1986: Touch Me
1987: Samantha Fox
1988: I Wanna Have Some Fun
1991: Just One Night
1998: 21st Century Fox
2005: Angel with an Attitude
דיסקוגרפיה > אלבומי אוסף

1992: Greatest Hits
2009: Greatest Hits
2017: Play it Again, Sam — The Fox Box
הערות שוליים

↑  מרב יודילוביץ', סמנתה פוקס נענעה את כרמיאל, באתר ynet, 29 ביולי 2010
↑  La Isla Bonita, 2015-12-14, נבדק ב-2022-07-31
↑  ענבל חננאל, געי בי: סמנתה פוקס התארסה לבת זוגה, במדור "פנאי פלוס" באתר ynet‏, 1 באפריל 2020
↑  עומר דניאל, הזמרת סמנתה פוקס התחתנה עם בת זוגה, במדור "פנאי פלוס" באתר ynet‏, 20 ביוני 2022
| סמנתה פוקס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Touch Me • Samantha Fox • I Wanna Have Some Fun • Just One Night • 21st Century Fox • Angel with an Attitude |  |
| אלבומי להיטים | Greatest Hits (1992) • Greatest Hits (2009) |  |
| סינגלים | "Touch Me (I Want Your Body)" • "Do Ya Do Ya (Wanna Please Me)" • "Hold On Tight" • "Nothing's Gonna Stop Me Now" • "I Surrender (To the Spirit of the Night)" • "I Promise You (Get Ready)" • "True Devotion" • "Naughty Girls (Need Love Too)" • "Love House" • "I Only Wanna Be with You" • "I Wanna Have Some Fun" • "Santa Maria" • "Perhaps" • "Tomorrow (Is Another Day)" • "Call Me" |  |
| ערכים קשורים | Samantha Fox Strip Poker |  |
| --- | --- |
בקרת זהויות :  BIBSYS: 90352331  BNE: XX1137900  BnF: cb138940959 (data)  GND: 118962116  ISNI: 0000 0000 7839 2770  LCCN: n92022225  MusicBrainz: ffdb2b8f-ecbf-427a-abc7-c47f4ebc8ae3  NKC: xx0020920  NTA: 102433577  SELIBR: 405798  SUDOC: 084121467  VIAF: 39561783   WorldCat (עם VIAF): 39561783
התכנסות בתנאי

במתמטיקה, נאמר כי אינטגרל או טור מתכנס בתנאי, אם הוא מתכנס אבל לא מתכנס בהחלט, או במילים אחרות:
טור  \sum _{n=1}^{\infty }a_{n} מתכנס בתנאי אם  \sum _{n=1}^{\infty }a_{n} מתכנס אך  \sum _{n=1}^{\infty }|a_{n}| מתבדר.
דוגמה ידועה לטור מתכנס בתנאי היא הסדרה ההרמונית המתחלפת (או טור לייבניץ), אשר מוגדרת על ידי:
טור זה מתכנס ל- \ \ln 2. טור זה מתכנס בתנאי כי "הערך המוחלט של הטור" - סכום הערכים המוחלטים של כל איבר בטור נותן לנו את הטור ההרמוני, שאיננו מתכנס.
משפט רימן קובע כי בטורים מתכנסים בתנאי, חיבור אינה פעולה קומוטטיבית, וכי על ידי החלפת סדר האיברים ניתן להגיע לכל ערך אחר (אפילו לטורים שלא מתכנסים), דבר שאינו אפשרי בטור שמתכנס בהחלט, כי שינוי הסדר אינו משפיע על הסכום. תוצאה ידועה בתורת הטורים היא שטור שמתכנס בהחלט הוא גם מתכנס (במובן הרגיל), אך התוצאה ההפוכה איננה נכונה תמיד, כפי שניתן לראות במקרה של טור לייבניץ שמתכנס, איך איננו "מתכנס בהחלט".
תוצאה חשובה נוספת היא משפט לייבניץ, שאומר כי אם \!\,a_{n} היא סדרה חיובית היורדת מונוטונית ושואפת לאפס, אזי הטור שנוצר על ידה באופן הבא  \sum _{n=1}^{\infty }(-1)^{n}\cdot a_{n} הוא טור מתכנס. זנב הטור,  r_{m}=\sum _{n=m}^{\infty }(-1)^{n}\cdot a_{n}, קטן תמיד בערכו המוחלט מגודל האיבר הראשון בו. כלומר:  |\sum _{n=m}^{\infty }(-1)^{n}\cdot a_{n}|\leq a_{m}. כמו כן מתקיים  (-1)^{n}\cdot r_{n}\geq 0. מבחן זה נותן דרך לדעת אילו טורים מתכנסים בתנאי על בסיס סדרות ידועות. משפט לייבניץ הוא מקרה פרטי של מבחן דיריכלה, שמתחליף את הסדרה של 1 ו־1-, עבור כל סדרה - \{b_{n}\} היא סדרה של מספרים מרוכבים שמקיימת  \left|\sum _{n=1}^{N}b_{n}\right|\leq M לכל מספר טבעי N, אז הטור  \sum _{n=1}^{\infty }a_{n}b_{n} מתכנס. שני מבחני ההתכנסות הללו הם מאוד חשובים בתורת הטורים, כי רוב מבחני התכנסות לטורים אינם עובדים על טורים שמתכנסים בתנאי, מכיוון שהם דורשים שהסדרה המדוברת תהיה חיובית, ואם הסדרה החיובית הזו יוצרת טור מתכנס, הרי שזה יהיה גם טור שמתכנס בהחלט, היות שהערך המוחלט לא ישנה דבר.
ניתן באותה דרך להגדיר גם אינטגרל שמתכנס בתנאי, ודוגמה לאינטגרל שמתכנס בתנאי הוא האינטגרל של הפונקציה  \sin(x^{2}) בחלק הלא שלילי של הציר הממשי (ראו אינטגרל פרנל).
התכנסות לא בתנאי

נאמר כי טור מתכנס לא בתנאי אם הוא אינו מתכנס בהחלט אך כל שינוי של סדר האיברים שלו נותן את הסכום המקורי, זאת אומרת שאינו מקיים את משפט רימן.
ניתן לראות כי טורים כאלו אינם יכולים להיות ממשים, אך קיימים טורים כאלו במרחבים אחרים, לדוגמה הטור  \sum _{n=1}^{\infty }{\tfrac {1}{n}}e_{n} כאשר  \{e_{n}\}_{n=1}^{\infty } הוא בסיס אורתוגונלי של מרחב בנך.
בצורה יותר כללית, אריה דבורצקי וקלאוד אמברוס רוג'רס (אנ') הוכיחו את המשפט הבא:
כל מרחב בנך מממד אינסופי מכיל סדרה שמתכנסת לא בתנאי ולא בהחלט.
הוכחה:
לכל ε > 0 נבחר  \kappa _{\varepsilon },\lambda _{\varepsilon }\in \mathbf {N}  כל שמתקיים:
יהי
לכן לכל מספר שלם  N>M_{\sigma ,\varepsilon } יהי
לכן
ולכן  \forall \varepsilon >0,\exists M_{\sigma ,\varepsilon },\forall N>M_{\sigma ,\varepsilon }\quad \left\|\sum _{i=1}^{N}a_{\sigma (i)}-A\right\|<\varepsilon ,, וזה מוכיח כי  \sum _{i=1}^{\infty }a_{\sigma (i)}=A ולכן הטור מתכנס לא בתנאי ולא בהחלט. מש"ל.
מילוש ווצ'ביץ'

מילוש ווצ'ביץ' (בסרבית: Милош Вучевић; נולד ב-10 בדצמבר 1974) הוא פוליטיקאי סרבי מהמפלגה הפרוגרסיבית הסרבית, שכיהן כראש ממשלת סרביה, כסגן ראש ממשלת סרביה וכשר ההגנה.
ביוגרפיה

ווצ'ביץ' נולד ב-10 בדצמבר 1974 בנובי סאד. הוא למד בבית ספר יסודי בנובי סאד, ולאחר מכן בבית ספר תיכון בבאצ'קי פטרובאץ. הוא למד משפטים באוניברסיטת נובי סאד עד 1999. לאחר מכן עבד כעורך דין עד 2012.
מגיל צעיר, ווצ'ביץ' היה מעורב פוליטית. הוא הצטרף למפלגה הרדיקלית הסרבית אשר בה אביו היה חבר בכיר. ב-2008 התפצלה המפלגה ו-ווצ'ביץ' הצטרף למפלגה הפרוגרסיבית הסרבית. עד מהרה הוא הפך לאיש אמונו של ראש המפלגה וראש הממשלה אלכסנדר ווצ'יץ'. ב-2012 הוא נבחר לראש עיריית נובי סאד. הוא נבחר לתפקיד בפעם השנייה ב-2016, ובפעם השלישית ב-2020. בנובמבר 2021 הוא נבחר במקביל לסגן נשיא המפלגה הפרוגרסיבית.
ב-23 באוקטובר 2022 הודיע אלכסנדר ווצ'יץ' כי ווצ'ביץ' יחליף את נבוישה סטפנוביץ' בתפקידיו כסגן ראש ממשלת סרביה וכשר ההגנה. בעיני פרשנים פוליטיים רבים, מהלך זה סימן אותו כיורש פוטנציאלי של ווצ'יץ' בהנהגת המפלגה הפרוגרסיבית.
ב-2 במאי 2024 מונה לראש ממשלת סרביה במקום איוויצה דאצ'יץ', שהחליף את ראש הממשלה הקודמת אנה ברנאביץ'.
ב-28 בינואר 2025 הודיע על התפטרותו בעקבות מחאות הענק נגד הממשלה.
עמדותיו

עמדותיו של ווצ'ביץ' מזוהות עם הימין הקשה בסרביה. הוא מתנגד לעצמאות קוסובו בטענה שקוסובו היא "ה-DNA מכונן המדינה של עמנו ושל ארצנו". כמו כן, הוא טען שהפצצת יוגוסלביה בידי כוחות נאט"ו הייתה "פשע מלחמה". הוא מתנגד לסנקציות שהוטלו על רוסיה בעקבות פלישתה לאוקראינה.
הערות שוליים

↑  מחאת ענק בסרביה: הסטודנטים שיתקו את בלגרד, ראש הממשלה התפטר, באתר ynet, 28 בינואר 2025
↑  Vučević: Kosovo i Metohija su duhovni i državotvorni DNK našeg naroda i države".
↑  "Vučević: NATO bombardovanje je bilo ratni zločin".
↑  "Vučević: Problemi zbog neuvođenja sankcija Rusiji sve veći - Politika - Dnevni list Danas"
נגיף הפארוו הכלבי

| נגיף הפארוו הכלבי |
| --- | --- |

מיון מדעי
ממלכה:: Shotokuvirae
מערכה:: Cossaviricota
קבוצה:: קבוצה II (נגיפי ssDNA)
מחלקה:: Quintoviricetes
סדרה:: Piccovirales
משפחה:: Parvoviridae
סוג:: Parvovirus
מין:: Canine parvovirus
שם מדעי
 Canine parvovirus

נגיף הפארוו הכלבי (Canine parvovirus בראשי תיבות: CPV) הוא נגיף הגורם למחלה הפוגעת בבעלי חיים ממשפחת הכלביים בלבד. מדובר במחלה חדשה יחסית שהופיעה לראשונה ב־1978 והתפשטה בעת ובעונה אחת ברחבי העולם. היא פוגעת בעיקר בכלבים צעירים, למרות שגם כלבים מבוגרים עשויים ללקות בה. מדובר במחלה חריפה מאוד שאחוזי התמותה בה מגיעים לכדי 40%.
הנגיף

גורם המחלה הוא הנגיף הקטן בעולם, בקוטר של 20-26 ננומטר, ומכאן שמו: parvus, שמשמעה "קטן", בלטינית.
למעשה ישנה משפחה שלמה של נגיפי פארוו. ניתן למצוא אותם גם במעי האדם. אך לרוב, אצל בני האדם לא נגרמת מחלה למעט "המחלה החמישית" הנגרמת על ידי Parvovirus B19 (אנ'), ונפוצה בילדים. הנגיף הגורם למחלה בכלביים הוא CPV- Canine Parvo Virus ובעיקר CPV2.
פתופיזיולוגיה

הנגיף פוגע בשתי מערכות עיקריות בגוף הכלב: מערכת העיכול ובמערכת החיסונית (על ידי פגיעה במח העצם). תקופת הדגירה של המחלה היא לרב 2-4 ימים, אולם תיתכן גם לאחר עד עשרה ימים.
בעוד שהפגיעה במערכת החיסונית היא סמויה וקשה יחסית לאבחון, הרי הפגיעה בדרכי העיכול התחתונות היא בולטת. אורכו של המעי הדק של הכלב הוא בין 5 ל-8 מטרים. הדופן הפנימית של המעי עשויה מהרבה מאוד קפלים שנועדו להגדיל את שטח הפנים של המעי לצורך ספיגה מוגברת של חומרים מזינים. הקפלים הללו נקראים Villi (סיסים). כל Villi מכוסה בקפלים קטנים יותר המכונים MicroVilli. בתוך ה-Villi יש כלי דם ועצבים. נגיף הפארוו מחסל את התאים המתחלקים שיוצרים את הקפלים ולמעשה קוטם את ה-Villi. כלי הדם שנחשפים מדממים לחלל המעי. התוצאה היא שלשול דמי חמור שבסופו של דבר יגרום למוות כתוצאה מהרס המעי. בנוסף, החשיפה של כלי הדם לחלל המעי גם עלולה לגרום למעבר של חיידקים מהמעי לדם ולאלח דם (ספסיס).
רגישות

פארוו היא מחלת הילדות של הכלבים. היא בדרך כלל פוגעת משלושה חודשים לגיל חצי שנה, אבל היו גם מקרים בהם כלבים מבוגרים יותר לקו במחלה. המחלה פוגעת בעיקר בכלבים גזעיים. הכלבים הרגישים ביותר הם כלבי העבודה הגדולים, והרגישים שבהם הם הדוברמן והרוטווילר.
נגיף הפארוו מאוד מדבק. כל הכלבים נושאים בגופם את נגיף הפארוו. אם גור עוד לא נדבק במחלה והוא בא במגע עם כלב אחר או עם הפרשותיו, קיים חשש שהוא ידבק במחלה. הנגיף מאוד עמיד בתנאי הסביבה ויכול להישאר בשטח גם שנים.
ביטוי קליני

הכלב מפסיק לאכול, הופך לאפאטי, מקיא, ובהמשך משלשל ללא הפסק שלשולים דמיים בעלי ריח אופייני ומרזה. המוות יכול להגיע תוך זמן קצר מאוד עקב אובדן נוזלים ומינרלים ועד שבעה ימים (אז המוות לרוב עקב סיבוכים משניים).
בפארוו לעיתים, בגלל שיש דימום לחלל המעי, טמפרטורת הגוף תרד והכלב עשוי לסבול מהיפותרמיה, הדופק יהיה מהיר ושטוח בגלל איבוד הדם.
אבחון

אפשר לאבחן את המחלה בבדיקת דם. הבדיקה בוחנת את רמת ה-W.B.C (כמות תאי דם לבנים בדם). אם מספר תאי הדם הלבנים נמוך מהנורמלי, הרי שבגור לא מחוסן או מחוסן חלקית קיים סיכוי סביר כי מדובר בפארוו. אבחון סופי של המחלה מבוצע לרוב בעזרת ערכה הדומה לערכת גילוי הריון אשר מזהה נוכחות נגיפים בצואה. יש לציין כי הן רמת התאים הלבנים הנמוכה והן תוצאה חיובית בערכה הייעודית מופיעים רק 1–3 ימים אחרי הופעת סימנים קליניים.
מניעה

חיסון מקובל למניעת מחלת הפארוו. החיסון המשושה הניתן בזריקה אצל הווטרינר מכיל בתוכו גם חיסון כנגד נגיף הפארוו. את החיסון נותנים שלוש פעמים בהפרשי זמן של שבועיים עד חמישה שבועות לגורים ואחר כך פעם בשנה.
הסיבה לשלושת החיסונים היא שלרוב הגורים מקבלים נוגדנים מהאם שמגנים עליהם בשבועות הראשונים (זו הסיבה שאין לחסן לפני גיל 6 שבועות). חיסון כאשר רמת הנוגדנים האמהיים עדיין גבוהה יגרום "התנגשות" בין החיסון לנוגדנים ולא יגרום להפעלת תהליך יצור נוגדנים עצמיים. מכיוון שקצב ירידת הנוגדנים האימהיים שונה אצל כל גור הרי שמטרת סדרת החיסונים היא לתפוס את הזמן בו מצד אחד רמת הנוגדנים האמהיים ירדה מספיק ומצד שני לא להשאיר את הגור חשוף זמן רב מידי. זו גם הסיבה לכך שרק אחרי החיסון השלישי הגור נחשב מחוסן אף על פי שייתכן וגם אחד החיסונים הראשונים כבר "תפס".
בשל עמידותו של נגיף הפארוו, יש לשמור גורים לא מחוסנים הרחק ממקום בו עלולים היו להימצא כלבים לא מחוסנים. גור יכול לשם הדוגמה לרחרח מדרכה שנראית נקייה אך לפני כמה חודשים הייתה שם צואה נגועה, ולהידבק. הדבר נכון גם לגבי מרפאות וטרינריות (שולחן הבדיקה מחוטא ולכן נחשב בטוח). השמדת הנגיף מבוצעת על ידי ניקוי באקונומיקה למשטחים וכביסה בהרתחה של בגדים.
קטיה בנוביץ'

| --- | --- |
אין תמונה חופשית
 לידה:  1972 (בת 53 בערך) 
 מדינה:  ישראל 
 מקום לימודים:  אוניברסיטת תל אביב 
 
קטיה בנוביץ' (נולדה ב-23 במרץ 1972) היא עורכת ומתרגמת ישראלית.
ביוגרפיה

בראשית דרכה עסקה בנוביץ' במוזיקה, ולמדה בבית הספר לאמנויות תלמה ילין. בשנות ה-90 של המאה ה-20 השלימה תואר ראשון בספרות כללית באוניברסיטת תל אביב. לאחר שסיימה את שירותה הצבאי החלה לעבוד כעורכת בהוצאת מפה, זמן מה עבדה בעריכה גם בהוצאת חרגול.
ב-2002 קיבלה עבודת תרגום ראשונה ומאז תרגמה עשרות רבות של ספרים לעברית. בנוביץ' עובדת כפרילנסרית ותרגומיה רואים אור בהוצאות הספרים הגדולות בישראל.
מבחר תרגומים בולטים

החוחית מאת דונה טארט, הוצאת מודן, 2014
המצאת הכנפיים מאת סו מונק קיד, הוצאת כנרת, זמורה־ביתן, 2015
"הנני" מאת ג'ונתן ספרן פויר, הוצאת כנרת, זמורה־ביתן, 2015
"חלון פנורמי" מאת ריצ'רד ייטס, הוצאת אחוזת בית, 2008
"כל כללי הטקס" מאת אלן בנט, הוצאת אחוזת בית, 2006
"ללכת בדרכך" (2014), והחיים אחריך (2016) מאת ג'וג'ו מויס
"מה ידעה מייזי" מאת הנרי ג'יימס, תרגום חדש בהוצאת תמיר, 2016
"מורשת של מרגלים" מאת ג'ון לה קארה, הוצאת כנרת, זמורה־ביתן, 2020
"סרפינה" מאת רייצ'ל הרטמן, הוצאת מודן, 2014
"על היופי" מאת זיידי סמית', הוצאת כנרת, זמורה־ביתן, 2006
"ילדה אהובה" מאת מריאנה פרדריקסון, הוצאת כנרת, 2006
"אנשים נורמלים" (2019), ו"שיחות עם חברים" (2021) מאת סאלי רוני, הוצאת מודן
"העדויות" מאת מרגרט אטווד, הוצאת מחברות לספרות, 2020
"המולת הזמן" מאת ג'וליאן בארנס, הוצאת כתר, 2018
גאווה ודעה קדומה מאת ג'יין אוסטין, הוצאת אהבות וספרים בעלמא, 2024
ועוד מספריהם של: סלמאן רושדי, ג'ודי פיקו, לי צ'יילד, הרלן קובן וסופרים נודעים אחרים.
הערות שוליים

↑   עלית קרפ, האם דונה טארט היא צ'רלס דיקנס של המאה ה-21, באתר הארץ, 2 ביוני 2015
↑   הארץ, ספרים חדשים, באתר הארץ, 1 במאי 2015
↑  איתמר זהר, כשהאגו מנצח את מייקל שייבון וג'ונתן ספרן פויר, באתר הארץ, 1 בינואר 2017
↑  עמרי הרצוג, פוליטיקה אנושית במלוא מורכבותה, באתר הארץ, 27 במאי 2008
↑   עלית קרפ, ללכת בדרכך: גם ציניקנים מושבעים ימחו דמעה בסוף, באתר הארץ, 10 ביולי 2014
↑   עלית קרפ, "החיים אחריך": מה עלה בגורלה של לואיזה קלרק, באתר הארץ, 29 ביוני 2016
↑  אבנר שפירא, תרגומים חדשים לקלאסיקות של הנרי ג'יימס ותומאס מאן, באתר הארץ, 7 בנובמבר 2016
↑   אדם רז, "מורשת של מרגלים" של ג'ון לה קארה מזכיר שהעולם אינו באמת מתחלק לטובים ורעים, באתר הארץ, 24 בדצמבר 2020
↑   מאשה צור-גלוזמן, איך מתחזקים שלום קר (בין בני האדם לדרקונים), באתר הארץ, 29 ביולי 2014
↑  יערה שחורי, כוחה של האמנות להיטיב וליצור יופי, אמת ואפילו צדק, באתר הארץ, 16 באוקטובר 2006
↑   דוד רפ, "אנשים נורמלים": הציפייה להציץ לחיי המילניאלס עושה עוול לסופרת המוכשרת, באתר הארץ, 3 באוקטובר 2019
↑   סהר שלו, "שיחות עם חברים": יצירה נפלאה של כוכבת ספרות עולה, באתר הארץ, 6 במאי 2021
↑   צליל אברהם, "העדויות" של מרגרט אטווד: יצירה שמכוונת לצופים לא פחות מאשר לקוראים, באתר הארץ, 18 במרץ 2020
↑   אמיר מנדל, "המולת הזמן": ג'וליאן בארנס נכשל בניסיונו להבין את שוסטקוביץ' ויצירתו, באתר הארץ, 3 בדצמבר 2018
| --- | --- |
בקרת זהויות :  NLI: 987007301219605171  GND: 1089828268  ISNI: 0000 0001 1541 5629  LCCN: no2011023173  VIAF: 168482887   WorldCat (עם VIAF): 168482887
טנונטוזאורוס

| טנונטוזאורוס |
| --- | --- |
 
תקופה
קרטיקון תחתון, 115–108 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
אינפרא־סדרה:: אורניתופודה
סוג:: טנונטוזאורוס
מינים
 Tenontosaurus tilletti (אוסטרום, 1970)  Tenontosaurus dossi (ווינקלר, מארי וג'ייקובס 1997)
שם מדעי
 Tenontosaurus ‏אוסטרום, 1970

טנונטוזאורוס (שם מדעי: Tenontosaurus; משמעות השם: "לטאת גיד") הוא סוג דינוזאור מקבוצת האורניתופודים שחי באזור אמריקה הצפונית המערבית של ימינו מלפני 115 עד 108 מיליון שנים (תת-תור הקרטיקון התחתון). בדומה לשאר האורניתופודים הוא היה אוכל צמחים.
נכון להיום ידועים שני מינים של טנונטוזאורוס: T. tilletti ו-T. dossi. הראשון הוא המין המייצג של סוג זה שהתגלה במגוון תצורות בארצות הברית, ואילו השני ידוע רק מתצורת הרי התאומים שבטקסס.
תיאור

טנונטוזאורוס בוגר הגיע לאורך שנע בין 6.5 ל-8 מטר ולגובה מקסימלי של 3 מטר בעמידה על שתיים (בעמידה על כל ארבע רגליו גובה המותניים היה בין 1.5 ל-1.7 מטר). הוא היה דינוזאור בינוני-גדול, כאשר משקלו נע בין 900 ל-2,000 ק"ג.
התכונה שייחדה את הטנונטוזאורוס מאיגואנודונטים אחרים הייתה זנבו, שהיה ארוך בהרבה מהרגיל אצל קבוצה זו (אורך הזנב מהווה יותר מחצי מהאורך הכולל של החיה) והיה עבה וקשיח מאוד בנוסף. קשיחות הזנב התאפשרה על ידי סדרה של גידים עבים שעברו לאורכו שהתחילו מגב החיה.
מיני הטנונטוזאורוס היו בעלי מקור קשיח בצורת האות "U", ושיניו היו בעלי משטח זוויתי ששימש לחתיכת חלקי הצמחייה שהם אכלו.